gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4468, del 27-03-2003 (2003/3203)

Extracte de les bases de la convocatòria del concurs de provisió de llocs de treball d'auxiliars d'administració general.
-------------------------------------------------------------------------------------------------------------------------

### Dades del document

Número de DOGV
:   4468

Data del DOGV
:   27-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3203


Data del document
:   24-02-2003

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * concurs administratiu
    * professió administrativa
    * administració local

Extracte de les bases de la convocatòria del concurs de provisió de llocs de treball d'auxiliars d'administració general. [2003/X3203]
  
Al tauler d'anuncis del Servei de Recursos Humans d'aquest ajuntament, s'hi troben exposades les bases de la convocatòria del concurs de provisió de llocs de treball d'auxiliars d'Administració General.
  
Les instàncies en què se sol·licita prendre part en la convocatòria es presentaran dins del termini de vint dies, comptador a partir de l'endemà de la inserció d'aquest edicte al Diari Oficial de la Generalitat Valenciana, al Registre General d'aquest ajuntament, o en la forma que determina l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu comú. En aquest cas, caldrà estampar en la pròpia sol·licitud el segell del registre de l'organisme en què es presente o el segell de certificació postal de qualsevol oficina de correus.
  
Els anuncis successius corresponents a aquesta convocatòria seran publicats al tauler d'anuncis del Servei de Recursos Humans.
Diari Oficial de la Generalitat Valenciana


Sumari del DOGV 4470, del 31-03-2003 (2003/3096)

Informació pública de la modificació de la norma urbanística 5.3.6.9 del Pla General d'Ordenació Urbana d'Alberic.
------------------------------------------------------------------------------------------------------------------

### Dades del document

Número de DOGV
:   4470

Data del DOGV
:   31-03-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3096


Organisme emissor
:   Ajuntament d'Alberic

Tipus de document
:   Anunci

Informació pública de la modificació de la norma urbanística 0.9.6.0 del Pla General d'Ordenació Urbana d'Alberic. [2003/Q3096]
  
El Ple de l'Ajuntament, en la sessió feta el passat 3 de març de 2003, va acordar sotmetre a informació pública, durant el termini d'un mes, l'expedient de modificació de les ordenances urbanístiques del Pla General d'Ordenació Urbana, norma 3.5.2.1.
  
Durant este període les persones interessades podran examinar l'expedient i formular les al·legacions que consideren oportunes i, si no se'n presenten, l'expedient s'entendrà aprovat provisionalment, i es remetrà directament a la Generalitat Valenciana per a l'aprovació definitiva, si és procedent.
  
Cosa que es publica als efectes oportuns i de conformitat amb el que es disposa en la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4413, del 08-01-2003 (2002/14551)

Expedient número 059/2002-A. Citació per a la vista oral
--------------------------------------------------------

### Dades del document

Número de DOGV
:   4413

Data del DOGV
:   08-01-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/14948


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient número 059/2002-A. Citació per a la vista oral [2002/Q14052]
  
Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Blontex, SL, al carrer d'Isaac Peral, 24, d'Alcoi, que la vista oral per a la substanciació de l'expedient 059/2002-A, que s'instruïx a instàncies de Transportes Jurto, SA, contra eixa entitat, tindrà lloc a la seu de la Junta Arbitral de Transports (c/ d'Itàlia, 12, entresòl, d'Alacant) el dia 27 de gener de 2003, a les 09.30 hores, i es podrà consultar la demanda presentada en el domicili de la Junta indicat i obtindre una còpia d'esta si es considera necessari.
  
No comparéixer a la vista oral tindrà els efectes prevists en l'article 9, punt 5, del Reial Decret 1.211/1990, de 28 de setembre (BOE de 8 d'octubre).
Diari Oficial de la Generalitat Valenciana


Sumari del DOGV 4456, del 10-03-2003 (2003/2398)

Notificació a Ana Gallegos Salguero. Expedient número V-36/2002.
----------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/2398


Organisme emissor
:   Conselleria de Cultura i Educació

Tipus de document
:   Anunci

Notificació a Ana Gallegos Salguero. Expedient número V-36/2002. [2003/F2398]
  
Atés que no s'ha pogut practicar la notificació personal a la interessada de l'acte administratiu que s'indica a continuació, es procedix a la publicació d'un extracte en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 61 del mateix text legal.
  
Per al coneixement íntegre de l'acte, i a fi que en quede constància, la interessada podrà comparéixer, en el termini de 10 dies des de la publicació del present anunci en el Diari Oficial de la Generalitat Valenciana, a la seu de la Direcció General de Règim Econòmic de la Conselleria de Cultura i Educació, Servei de Gestió Patrimonial, situada a l'avinguda de Campanar, número 32, de València.
  
- Interessada: Ana Gallegos Salguero.
  
- Últim domicili conegut de la interessada: c/ Sant Lluís, 20-2a, 46621 Aldaia.
  
- Expedient número: V-36/2002.
  
- Reclamació d'indemnització.
  
- Acte administratiu del qual ha de tindre coneixement la interessada: Resolució de 15 de gener de 2003, per la qual s'acorda la desestimació de la reclamació d'indemnització.
  
- Recursos que pot interposar la interessada contra la resolució:
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació en el termini d'un mes a comptar des de l'endemà de la notificació.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.
Diari Oficial de la Generalitat Valenciana


Sumari del DOGV 4603, del 07-10-2003 (2003/10337)

Informació pública de l'alternativa tècnica de programa d'actuació integrada sector industrial IP9 d'Agullent.
--------------------------------------------------------------------------------------------------------------

### Dades del document

Número de DOGV
:   4603

Data del DOGV
:   07-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10282


Organisme emissor
:   Ajuntament d'Agullent

Tipus de document
:   Anunci

Informació pública de l'alternativa tècnica de programa d'actuació integrada sector industrial IP9 d'Agullent. [2003/M10344]
  
D'acord amb el que disposen els articles 45 i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, s'ha iniciat a instàncies de la mercantil Atlántida Estudios y Gestión, SL, CIF número B-96529441, el procés d'aprovació del denominat programa d'actuació integrada sector industrial IP9 d'Agullent, situat en sòl no urbanitzable de les normes subsidiàries de planejament d'Agullent, en el polígon cadastral de rústica 1 de la parcel·la 7 a la 72 i polígon 10 parcel·la 1, pel procediment ordinari de presentació davant l'Ajuntament d'Agullent.
  
La proposta de programació que es troba dipositada a l'Ajuntament d'Agullent està integrada pels següents documents: alternativa tècnica del programa d'actuació integrada, homologació a la Llei Reguladora de l'Activitat Urbanística modificativa, pla parcial, estudi d'impacte ambiental i avantprojecte d'urbanització.
  
Se sotmet a informació pública, pel termini de 20 dies comptadors des del dia següent a la publicació de l'edicte en el Diari Oficial de la Generalitat Valenciana, l'alternativa tècnica del programa d'actuació integrada, conjuntament amb el pla parcial i l'avantprojecte d'urbanització, durant el qual es podrà comparèixer en l'Ajuntament per examinar la dita documentació i obtenir còpia dels documents que li interessen, i presentar davant aquest organisme, tant al·legacions com alternatives tècniques que pretenguen competir amb l'exposada al públic, tot això de conformitat amb el que disposen els articles 46 i 52 de la Llei Reguladora de l'Activitat Urbanística. Finalitzat aquest termini, restarà obert un nou termini de cinc dies per a la presentació de proposicions juridicoeconòmiques, i transcorregut aquest últim es procedirà a l'obertura de pliques a l'Ajuntament al següent dia hàbil, obrint-se un nou període de consultes i al·legacions durant els 10 dies següents.
  
L'homologació modificativa i estudi d'impacte ambiental se sotmeten a informació pública pel termini d'un mes, durant el qual podrà formular al·legacions i consultes de conformitat amb el que disposa l'article 38 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4625, del 07-11-2003 (2003/11277)

RESOLUCIÓ de 4 de juliol de 2003, de la Universitat Politècnica de València, per la qual nomena Vicent Josep Plà Boscà professor titular d'escola universitària de l'àrea de coneixement d'Enginyeria Telemàtica, adscrita al Departament de Comunicacions.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4625

Data del DOGV
:   07-11-2003

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/11416


Organisme emissor
:   Universitat Politècnica de València

Tipus de document
:   Resolució

RESOLUCIÓ de 4 de juliol de 2003, de la Universitat Politècnica de València, per la qual nomena Vicent Josep Plà Boscà professor titular d'escola universitària de l'àrea de coneixement d'Enginyeria Telemàtica, adscrita al Departament de Comunicacions. [2003/F11523]
  
De conformitat amb la proposta elevada per la comissió nomenada per a jutjar el concurs convocat per la Resolució de 16 de novembre de 2001 d'aquesta universitat, plaça número 649/2001, codi F2521 (BOE de 6 de desembre de 2001), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar Vicent Josep Plà Boscà, amb número de document nacional d'identitat 14241209-O, professor titular d'escola universitària de la Universitat Politècnica de València, de l'àrea de coneixement d'Enginyeria Telemàtica, adscrita al Departament de Comunicacions.
  
València, 4 de juliol de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4629, del 13-11-2003 (2003/11929)

Notificació de la resolució de reclamació d'indemnització de l'expedient A-25/00, a Mª Francisca Berenguer Carbonell.
---------------------------------------------------------------------------------------------------------------------

### Dades del document

Número de DOGV
:   4629

Data del DOGV
:   13-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/11159


Organisme emissor
:   Conselleria de Cultura, Educació i Esport

Tipus de document
:   Anunci

Notificació de la resolució de reclamació d'indemnització de l'expedient A-25/00, a Mª Francisca Berenguer Carbonell. [2003/X11701]
  
Atés que no s'ha pogut practicar la notificació personal a l'interessada de l'acte administratiu que s'indica a continuació, se'n procedix a la publicació d'un extracte en el DOGV, d'acord amb l'article 59.5 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 61 del mateix text legal.
  
Per al coneixement íntegre de l'acte, i a fi que en quede constància, l'interessada podrà comparéixer, en el termini de 10 dies des de la publicació del present anunci en el DOGV, a la seu de la Direcció General de Règim Econòmic de la Conselleria de Cultura, Educació i Esport, Servei de Gestió Patrimonial, situada a l'avinguda de Campanar, núm. 32, de València.
  
Interessada: Mª Francisca Berenguer Carbonell
  
Últim domicili conegut de l'interessada: C/ Teatre, 1-4ª esq; 03514 € Alacant.
  
Expedient núm.: A-25/00
  
Reclamació d'indemnització.
  
- Acte administratiu del qual ha de tindre coneixement l'interessada: Resolució de dos de setembre de dos mil tres, per la qual s'acorda l'estimació de la reclamació d'indemnització.
  
Recursos que pot interposar l'interessada contra la resolució
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.
Diari Oficial de la Generalitat Valenciana


Sumari del DOGV 4559, del 05-08-2003 (2003/8377)

Informació pública del projecte de reparcel·lació forçosa del programa per al desenvolupament de l'actuació integrada número 3 del sector urbanitzable residencial de San Juan de Énova.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4559

Data del DOGV
:   05-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/8377


Organisme emissor
:   Ajuntament de San Juan de Enova

Tipus de document
:   Anunci

Informació pública del projecte de reparcel·lació forçosa del programa per al desenvolupament de l'actuació integrada número 3 del sector urbanitzable residencial de San Juan de Énova. [2003/X8377]
  
L'alcalde'presidente ha dictat, en data 19 de juny de 2003, decret pel qual s'ordena la informació pública del projecte de reparcel·lació del Sector Urbanitzable Residencial de la Unitat d'Actuació número 3 de San Joan de Énova formulat a iniciativa dels Borja Número Tres, SL, agent urbanitzador del programa per al desenrotllament de l'actuació integrada del citat sector.
  
És pel que, de conformitat amb el que preveu l'article 69.1.A) de la Llei 6/1994, de la Generalitat Valenciana, Reguladora de l'Activitat Urbanística de la Comunitat Valenciana, en relació amb l'article 46.1 i 3, respecte a la tramitació dels projectes de reparcel·lació:
  
Primer. Se sotmet a exposició pública per espai de 20 dies el projecte de reparcel·lació del Sector urbanitzable residencial de la unitat d'actuació número 3 de San Joan de Énova formulat per l'agent urbanitzador els Borja Número Tres, SL, en data 19 de juny de 2003, durant el termini del qual els propietaris afectats podran examinar l'expedient i formular al·legacions i dirimir controvèrsies respecte a la valoració de drets.
  
Segon. S'ha ordenat, simultàniament, sol·licitar certificat registral de domini i càrregues de les finques aportades que consten en el projecte.
  
Tercer. Per al cas que aparegueren titulars registra'ls no tinguts a conta en el projecte exposat al públic o respecte d'aquells en els que operaren modificacions com a conseqüència d'esta, s'oferix un nou termini d'al·legacions no inferior a deu dies, amb caràcter previ a l'aprovació definitiva de la reparcel·lació.
Diari Oficial de la Generalitat Valenciana


Sumari del DOGV 4523, del 17-06-2003 (2003/7139)

Informació pública de la suspensió de l'atorgament de llicències de parcel·lació de terrenys, edificació i demolició en zones de les illes números 365, 510 i 512.
------------------------------------------------------------------------------------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7139


Organisme emissor
:   Ajuntament de Vila-real

Tipus de document
:   Anunci

Informació pública de la suspensió de l'atorgament de llicències de parcel·lació de terrenys, edificació i demolició en zones de les illes números 365, 510 i 512. [2003/F7139]
  
L'Ajuntament en Ple, en la sessió celebrada el dia 22 de maig de 2003, va acordar suspendre l'atorgament de llicències de parcel·lació de terrenys, edificació i demolició, amb l'objecte de procedir a l'estudi de la corresponent modificació del pla en les següents zones:
  
- Part de l'illa número 365 (ESA), compresa entre l'avinguda de Castelló, l'avinguda d'Andalusia, el carrer del Botànic Calduch i el límit nord de la unitat d'execució 2.2.
  
- Parcel·la amb referència cadastral 8662311 de l'illa número 510 (IND-2).
  
- Illa número 512 (IND-2).
Diari Oficial de la Generalitat Valenciana


Sumari del DOGV 4490, del 30-04-2003 (2003/4674)

RESOLUCIÓ de 16 d'abril de 2003, de la Universitat Politècnica de València, per la qual es resol el concurs per a la provisió de llocs de treball vacants del grup C, sector d'administració especial, especialista tècnic de manteniment d'esta Universitat Politècnica, convocat per Resolució de 4 de març de 2003 (DOGV de 20 de març de 2003).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4490

Data del DOGV
:   30-04-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/4674


Organisme emissor
:   Universitat Politècnica de València

Tipus de document
:   Resolució

RESOLUCIÓ de 16 d'abril de 2003, de la Universitat Politècnica de València, per la qual es resol el concurs per a la provisió de llocs de treball vacants del grup C, sector d'administració especial, especialista tècnic de manteniment d'esta Universitat Politècnica, convocat per Resolució de 4 de març de 2003 (DOGV de 20 de març de 2003). [2003/X4674]
  
Conclòs el termini de presentació de sol·licituds de participació en el concurs per a la provisió de llocs de treball vacants del grup C, sector d'administració especial, especialista tècnic de manteniment convocat per Resolució de 4 de març de 2003 (DOGV de 20 de març de 2003) i ja que no s'ha presentat cap aspirant, este Rectorat, fent ús de les competències que li confereix la normativa vigent i d'acord amb allò establit en les bases de la convocatòria, resol:
  
Primer. Declarar desert este concurs per a la provisió de llocs de treball vacants del grup C, sector d'administració especial, especialista tècnic de manteniment, ja que no s'ha presentat cap sol·licitud de participació.
  
Contra este acte, que és definitiu en la via administrativa, les persones interessades podran interposar un recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos comptadors des de l'endemà de la publicació, d'acord amb el que s'estableix en els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999; així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa i, potestativament, es podrà interposar un recurs de reposició, en el termini d'un mes, davant este rectorat, de conformitat amb el que es disposa en els articles 116 i 117 de l'esmentada Llei 30/1992, segons la redacció modificada per la Llei 4/1999.
  
València, 16 d'abril de 2003.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4523, del 17-06-2003 (2003/6741)

Informació pública del projecte d'urbanització de la unitat d'actuació Aigua Blanca-8.
--------------------------------------------------------------------------------------

### Dades del document

Número de DOGV
:   4523

Data del DOGV
:   17-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/6741


Organisme emissor
:   Ajuntament d'Oliva

Tipus de document
:   Anunci

Informació pública del projecte d'urbanització de la unitat d'actuació Aigua Blanca-8. [2003/S6741]
  
L'ajuntament d'Oliva tramita l'expedient per a l'aprovació, si escau, del projecte d'urbanització de la unitat d'actuació Aigua Blanca-8 en el qual es definixen i s'establixen les condicions per a l'execució de les obres d'urbanització de vials i zones verdes, xarxa de clavegueram, distribució de telefonia i d'aigua potable.
  
El pressupost d'execució per contracta previst en el projecte ascendix a 877.319,30 euros en el qual es comprén el pressupost corresponent als projectes d'instal·lacions elèctriques.
  
El projecte d'urbanització, del qual formen part els projectes elèctrics de centres de transformació, líneas subterráneas y alumbrado público, se halla expuesto en el Departamento de Urbanismo del Ayuntamiento de Oliva para su examen y consulta por los interesados, sometiéndose el proyecto a información publica por periodo de veinte días hábiles contados a partir del siguiente al de la publicación del presente anuncio.
  
Lo que se hace publico a los efectos previstos en los artículos 34 y 53 de la Ley Valenciana 6/1994, de 15 de noviembre.